钦定古今图书集成/明伦汇编/闺媛典/第252卷 > 谭谦妻王氏
## 钦定古今图书集成/明伦汇编/闺媛典/第252卷 > 谭谦妻王氏

按《句容县志》：“王氏，名守真，世为句容钜族。其父敬以
行谊重于乡。氏幼聪慧，知礼义，恒以贞静自持，不妄
言笑，闲女红，不假母教。年二十，归同里士人谭可礼，
谦克尽妇道，族党称之。未六载，可礼亡，氏誓不他适。
或怜其早寡无子，讽改适。氏泣曰：‘夫为人子，不幸不
得终事二亲，吾复不能为之终养，将何以立于人世？
亡夫一弟，尚在襁褓，吾更二庭老幼，何所恃乎’？”闻者
悲其志。氏虑夫弟逊孤弱，恐未足以亢厥宗，复鞠其
内侄禧以为逊援。时禧亦方晬，氏辛勤鞠养，俱克成
立。性俭素，不事华饰。躬勤蚕绩，以供舅姑。翁年八十
四，姑年七十三，先后考终，氏治丧葬祭，不遗馀力。孀
居垂五十年，寿逾七十，冰霜之操，凛“然如一日，里之
妇女，必以为法。”